CELEX: 62018CA0615
Language: et
Date: 2020-05-14 00:00:00
Title: Kohtuasi C-615/18: Euroopa Kohtu (viies koda) 14. mai 2020. aasta otsus (Amtsgericht Kehli eelotsusetaotlus – Saksamaa) – Kriminaalasi järgmise isiku suhtes: UY (Eelotsusetaotlus – Õigusalane koostöö kriminaalasjades – Õigus saada kriminaalmenetluses teavet – Direktiiv 2012/13/EL – Artikkel 6 – Õigus saada teavet süüdistuse kohta – Kriminaalmenetlus seoses sõiduki juhtimisega ilma juhtimisõiguseta – Sõidukijuhtimise keeld, mida kohaldati varasema käskmenetluses tehtud kohtuotsusega, millest huvitatud isik ei olnud teadlik – Selle käskotsuse huvitatud isikule kättetoimetamine ainult kohustusliku volitatud esindaja kaudu – Jõustumine – Puudutatud isiku võimalik hooletus)

20.7.2020   
            
            
               ET
            
            
               Euroopa Liidu Teataja
            
            
               C 240/8
            
         
      Euroopa Kohtu (viies koda) 14. mai 2020. aasta otsus (Amtsgericht Kehli eelotsusetaotlus – Saksamaa) – Kriminaalasi järgmise isiku suhtes: UY
      (Kohtuasi C-615/18) (1)
      
      (Eelotsusetaotlus - Õigusalane koostöö kriminaalasjades - Õigus saada kriminaalmenetluses teavet - Direktiiv 2012/13/EL - Artikkel 6 - Õigus saada teavet süüdistuse kohta - Kriminaalmenetlus seoses sõiduki juhtimisega ilma juhtimisõiguseta - Sõidukijuhtimise keeld, mida kohaldati varasema käskmenetluses tehtud kohtuotsusega, millest huvitatud isik ei olnud teadlik - Selle käskotsuse huvitatud isikule kättetoimetamine ainult kohustusliku volitatud esindaja kaudu - Jõustumine - Puudutatud isiku võimalik hooletus)
      (2020/C 240/09)
      Kohtumenetluse keel: saksa
      
         Eelotsusetaotluse esitanud kohus
      
      Amtsgericht Kehl
      
         Põhikohtuasja kriminaalmenetluse pool
      
      UY
      
         Menetluses osales: Staatsanwaltschaft Offenburg
      
         Resolutsioon
      
      Euroopa Parlamendi ja nõukogu 22. mai 2012. aasta direktiivi 2012/13/EL, milles käsitletakse õigust saada kriminaalmenetluses teavet, artiklit 6 tuleb tõlgendada nii, et:
      
                  —
               
               
                  sellega ei ole vastuolus liikmesriigi õigusnormid, mille kohaselt hakkab kahenädalane tähtaeg vastuväite esitamiseks käskotsusele, millega isikule on kohaldatud juhtimisõiguse äravõtmist, kulgema alates otsuse kättetoimetamisest selle isiku volitatud esindajale, tingimusel et asjaomasel isikul on alates käskotsusest teadasaamisest tegelikult kahenädalane tähtaeg sellele otsusele vastuväite esitamiseks, vajaduse korral pärast vastuväite esitamise tähtaja ennistamise menetlust või selle raames, ilma et asjaomane isik peaks tõendama, et ta tegi vajalikud toimingud oma volitatud esindajalt võimalikult kiiresti selle kohta info saamiseks, kas kõnealune käskotsus on tehtud, ning tingimusel, et kõnealuse otsuse toime on selle tähtaja jooksul peatatud;
               
            
                  —
               
               
                  sellega on vastuolus liikmesriigi õigusnormid, mille kohaselt mõistetakse teises liikmesriigis elavale isikule karistusõiguslik sanktsioon, kui ta ei järgi tema suhtes juhtimisõiguse äravõtmist kohaldanud käskotsust alates selle otsuse jõustumise kuupäevast, kuigi asjaomane isik ei olnud niisugusest käskotsusest teadlik siis, kui ta rikkus sellest tulenevat sõiduki juhtimise keeldu.
               
            
         (1)  ELT C 445, 10.12.2018.